Hrazdanas (upė)
Hrazdanas (arm. Հրազդան) arba Zanga – upė centrinėje Armėnijoje; Arakso kairysis intakas. Išteka iš Sevano ežero šiaurės vakarinio galo. Teka į pietvakarius kalnų slėniu. Žemupyje kerta Ararato lygumą. Įteka į Araksą Turkijos pasienyje. Ant upės įrengta 6 hidroelektrinių kaskada, vanduo naudojamas drėkinimui. Prie Hrazdano įsikūrę miestai: Sevanas, Hrazdanas, Čarencavanas ir Armėnijos sostinė Jerevanas. Upės vardu pavadintas Hrazdano stadionas.